કોંગ્રેસનું સેવા દળ RSSને ટક્કર આપવા માટે દેશમાં 1000 જગ્યાઓ પર ધ્વજ વંદન કાર્યક્રમનું આયોજન કરવાની તૈયારીમાં છે. દર મહિનાના છેલ્લા રવિવારે થનારા આ કાર્યક્રમોમાં રાષ્ટ્રવાદને લઈ મહાત્મા ગાંધી અને પં. જવાહરલાલ નેહરુના સિદ્ધાંતોની ચર્ચા કરવામાં આવશે. કાર્યક્રમ પર અમલ માટે કોંગ્રેસ અધ્યક્ષ રાહુલ ગાંધીની મંજુરીની રાહ જોવાઈ રહી છે. આશા છે કે સોમવારે રાહુલ ગાંધીની હાજરીમાં તેની જાહેરાત કરવામાં આવશે.